Atrofia hypofýzy

Atrofia hypofýzy je stav, pri ktorom v dôsledku pôsobenia vonkajších alebo vnútorných vplyvov dochádza k poškodeniu tkaniva hypofýzy a jeho regresívnym zmenám. Príčinou býva tlak rôznych expanzívnych procesov, najmä nádorov z okolia; poruchy krvného obehu pri chorobných zmenách hypotalamu a infundíbula hypofýzy; ako následok rádioterapie a podobne. Klinicky sa môže prejaviť deficitom niektorého alebo všetkých hormónov hypofýzy.

Kategória:Choroby žliaz s vnútornou sekréciou

Kategória:E23 Hypofunkcia a iné choroby podmozgovej žľazy (hypofýzy)